ఒకరిని రక్షించబోయి మరొకరు.. చెరువులో మునిగి ఒకే కుటుంబానికి చెందిన ముగ్గురి మృతి
20-05-2020 Wed 07:08
కాళ్లు, చేతులు శుభ్రం చేసుకునేందుకు వెళ్లి మృత్యువాత
తండ్రి, కుమారుడు, మేనల్లుడు మృతి
తెలంగాణలోని భద్రాద్రి కొత్తగూడెం జిల్లా బూర్గంపాడు మండలంలో విషాదం చోటుచేసుకుంది. చెరువులో మునిగిపోతున్న యువకుడిని కాపాడబోయి ఒకరు, అతడిని కాపాడబోయి మరొకరు.. ఇలా ఒకే కుటుంబానికి చెందిన ముగ్గురు వ్యక్తులు ప్రాణాలు కోల్పోయారు.
పోలీసుల కథనం ప్రకారం.. లక్ష్మీపురానికి చెందిన రైతు నల్లమోతు అప్పారావు (40) కూరగాయలు సాగుచేశాడు. నిన్న ఉదయం తండ్రి కృష్ణయ్య, కుమారుడు తేజేశ్ (21), చెల్లెలి కొడుకు వినయ్‌కుమార్ (17)తో కలిసి పురుగుమందు కొట్టేందుకు పొలానికి వెళ్లాడు. పని పూర్తయిన తర్వాత కాళ్లు, చేతులు కడుక్కునేందుకు రేపాక చెరువు వద్దకు వెళ్లారు.
చేతులు కడుక్కునే ప్రయత్నంలో వినయ్‌కుమార్ ప్రమాదవశాత్తు చెరువులో మునిగిపోయాడు. వెంటనే అప్రమత్తమైన తేజేశ్ అతడిని రక్షించే ప్రయత్నంలో అతడు కూడా నీళ్లలోకి జారిపోయాడు. దీంతో వీరిద్దరినీ కాపాడేందుకు నీళ్లలో దిగిన అప్పారావు కూడా మునిగిపోయాడు. అందరూ ఒకరి తర్వాత ఒకరు మునిగిపోతుండడంతో ఆందోళన చెందిన తండ్రి కృష్ణయ్య కూడా నీటిలో దిగాడు. అయితే, అతడు కూడా మునిగిపోతుండడంతో గమనించిన స్థానికులు వెంటనే అక్కడికి చేరుకుని అతడిని రక్షించారు. మిగతా ముగ్గురు విగతజీవులయ్యారు. కేసు నమోదు చేసుకున్న పోలీసులు దర్యాప్తు చేస్తున్నారు.
okarini rakshinchaboyi marokaru.. cheruvulo munigi oke kutumbaaniki chendina mugguri mruti
20-05-2020 Wed 07:08
kaallu, chetulu subhram chesukunenduku velli mrutyuvaata
tandri, kumarudu, menalludu mruti
telangaanaloni bhadradri kottagudem jilla boorgampaadu mandalamlo vishaadam chotuchesukundi. cheruvulo munigipotunna yuvakudini kapadaboi okaru, atadini kapadaboi marokaru.. ilaa oke kutumbaaniki chendina mugguru vyaktulu praanaalu kolpoyaru.
polisula kathanam prakaaram.. lakshmeepuraaniki chendina raitu nallamothu apparao (40) kuuragaayalu saaguchesaadu. ninna udayam tandri krishnayya, kumarudu tejesh (21), chelleli koduku vineyykumar (17)thoo kalisi purugumandu kottenduku polaaniki vellaadu. pani puurtayina tarvaata kaallu, chetulu kadukkunenduku repaka cheruvu vaddaku vellaaru.
chetulu kadukkune prayatnamlo vineyykumar pramaadavasaattu cheruvulo munigipoyadu. ventane apramattamaina tejesh atadini rakshinche prayatnamlo atadu kuudaa neellaloki jaripoyadu. deentho veeriddarinii kaapaadenduku neellalo digina apparao kuudaa munigipoyadu. andaruu okari tarvaata okaru munigipotundadamto aandolana chendina tandri krishnayya kuudaa neetilo digaadu. ayithe, atadu kuudaa munigipotundadamto gamaninchina sthaanikulu ventane akkadiki cherukuni atadini rakshinchaaru. migata mugguru vigatajeevulayyaaru. kesu namodu chesukunna poliisulu daryaaptu chestunnaru.